CELEX: 62016TN0705
Language: mt
Date: 2016-10-03 00:00:00
Title: Kawża T-705/16 P: Appell ippreżentat fit-3 ta’ Ottubru 2016 minn WQ (*) mis-sentenza mogħtija fil-21 ta’ Lulju 2016 mit-Tribunal għas-Servizz Pubbliku fil-Kawża F-1/16, WQ (*) vs Il-Parlament

5.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 454/29
               
            
         Appell ippreżentat fit-3 ta’ Ottubru 2016 minn  WQ (*1) mis-sentenza mogħtija fil-21 ta’ Lulju 2016 mit-Tribunal għas-Servizz Pubbliku fil-Kawża F-1/16,  WQ (*1) vs Il-Parlament
         (Kawża T-705/16 P)
         (2016/C 454/51)
         Lingwa tal-kawża: il-Franċiż
         
            Partijiet
         
         
            Appellant: WQ (*1) (rappreżentanti: S. Orlandi u T. Martin, avukati)
         
            Parti oħra fil-proċedura: Il-Parlament Ewropew
         
            Talbiet
         
         L-appellant jitlob lill-Qorti Ġenerali jogħġobha:
         
                     —
                  
                  
                     tannulla s-sentenza tat-Tribunal għas-Servizz Pubbliku fil-Kawża F-1/16,  WQ (*1) vs Il-Parlament;
                  
               
                     —
                  
                  
                     tannulla d-deċiżjoni tal-Awtorità tal-Ħatra tas-27 ta’ Marzu 2015 li isem ir-rikorrent ma għandux jiġi inkluż fil-lista ta’ uffiċjali magħżula sabiex jipparteċipaw fil-programm ta’ formazzjoni tas-sena ta’ ċertifikazzjoni 2014;
                  
               
                     —
                  
                  
                     tikkundanna lill-Parlament għall-ispejjeż taż-żewġ istanzi.
                  
               
            Aggravji u argumenti prinċipali
         
         Insostenn tal-appell tiegħu, l-appellant jinvoka tliet aggravji.
         
                     1.
                  
                  
                     L-ewwel aggravju bbażat fuq żball ta’ liġi li t-Tribunal għas-Servizz Pubbliku wettaq fl-eżami tal-motiv invokat mir-rikorrent fl-ewwel istanza, ibbażat fuq il-ksur tal-prinċipju ġenerali ta’ ugwaljanza fit-trattament, billi ddeċieda li r-rikorrent kien f’sitwazzjoni fattwali differenti minn dik ta’ kandidat li kellu diploma tal-istess livell, wara li kien segwa kors ta’ mill-inqas sena.
                  
               
                     2.
                  
                  
                     It-tieni aggravju bbażat fuq żball ta’ liġi li jirriżulta mill-fatt li t-Tribunal għas-Servizz Pubbliku ddeċieda li d-deċiżjoni kkontestata, jiġifieri dik li ma jiġix inkluż isem ir-rikorrent fil-lista ta’ uffiċjali magħżula sabiex jipparteċipaw fil-programm ta’ formazzjoni tas-sena ta’ ċertifikazzjoni 2014, ma kinitx tmur kontra l-Artikolu 165 tat-Trattat dwar il-funzjonament tal-Unjoni Ewropea u t-tqassim tal-kompetenzi bejn l-Unjoni u l-Istati Membri tagħha fil-qasam tat-tagħlim.
                  
               
                     3.
                  
                  
                     It-tielet aggravju bbażat fuq żball ta’ liġi li t-Tribunal għas-Servizz Pubbliku wettaq meta ċaħad l-eċċezzjoni ta’ illegalità, imqajjma mir-rikorrent fl-ewwel istanza, minħabba li l-kriterju li segwa kors ta’ mill-inqas sena kien iġġustifikat u proporzjonat fid-dawl tan-natura tal-proċedura ta’ ċertifikazzjoni. F’dan il-kuntest, ir-rikorrent iqis li t-Tribunal għas-Servizz Pubbliku wettaq żnaturament tal-argumenti tiegħu meta ddeċieda li dan tal-aħħar ma kienx ikkontesta l-fatt li t-teħid inkunsiderazzjoni tad-diploma inkwistjoni kien iwassal sabiex tiġi vvalorizzata d-doppju l-esperjenza professjonali tiegħu miksuba fi ħdan l-istituzzjonijiet.
                  
               
            (*1)  Informazzjoni mħassra fil-qafas tal-protezzjoni ta’ individwi fir-rigward tal-ipproċessar ta’ data personali.